Document ID: /roh_data/filtered/fineweb-2-filterrobots_roh.jsonl.gz/11902

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
En la fasa dal cumenzament en la professiun vegnan las persunas d’instrucziun el chantun Grischun sustegnidas cun ina offerta sin ils trais livels scola, district e chantun.
Las offertas sa drizzan a principiants en l'emprim onn d’uffizi, persunas che cumenzan puspè ad instruir suenter ina interrupziun professiunala d’almain tschintg onns e persunas d'instrucziun senza scolaziun correspundenta dal stgalim en lur emprim onn da scola (p.ex. persuna d'instrucziun dal stgalim primar che instruescha il stgalim secundar).
Ils principiants vegnan qualifitgads da dumagnar bain las pretensiuns professiunalas specificas e persunalas da la fasa dal cumenzament, e da sa participar activamain al svilup da la scola. Ils principiants duain retschaiver bler sustegn en il dretg mument - e quai cun impunder pauc temp.
Ils principiants cumponan sezs lur menu tenor basegn. L'inspecturat chantunal da scola coordinescha las offertas. Particularitads regiunalas e linguisticas vegnan resguardadas. In barat d'experientschas annual tranter ils offeriders participads segirescha il funcziunament pratic.